αρχοντος θευξενου μηνος δαιδαφοριου επι τοισδε απεδοτο κλεων ξενοφιλου δελφος τωι απολλωνι τωι πυθιωι σωματα τρια ανδρεια οις ονοματα νικιας φιλοξενος αριστων και τεταρτον γυναικειον αι ονομα αινησα εκαστον τουτων τιμας αργυριου μναν τριων καθως επιστευσαν νικιας φιλοξενος αριστων αινησα τωι θεωι ταν ωναν εφ ωιτε ελευθεροι ειμεν και ανεφαπτοι απο παντων τομ παντα βιον. βεβαιωτηρες κατα τον νομον ηρυς πεισιθεου ιππων αθανιωνος δελφοι. παραμειναντων δε νικιας φιλοξενος και αριστων και αινησα παρα κλεωνα αχρι κα ζωη κλεων ποιεοντες το ποτιτασσομενον παν το δυνατον ανενκλητως ει δε τι κα μη ποιησωντι των ποτιτασσομενων υπο κλεωνος καθως γεγραπται δυνατοι εοντες εξεστω κλεωνι κολαζειν τον μη ποιεοντα το ποτιτασσομενον καθως κα αυτος θεληι και αλλωι υπερ κλεωνα ον κα κλεων κελευση αζαμιοις οντοις και ανυποδικοις πασας δικας και ζαμιας. ει δε τι κα παθηι κλεων ελευθεροι εοντων νικιας φιλοξενος αριστων αινησα κυριευοντες αυτοσαυτων και ποιεοντες ο κα θελωντι και αποτρεχοντες οις κα θελωντι καθως επιστευσαν τωι θεωι ταν ωναν. ει δε τις κα απτηται επι καταδουλισμωι νικια η φιλοξενου η αριστωνος η αινησας τελευτασαντος κλεωνος βεβαιον παρεχοντων οι βεβαιωτηρες τωι θεωι ταν ωναν κατα τον νομον. ομοιως δε και οι παρατυγχανοντες κυριοι εοντων συλεοντες ως ελευθερους εοντας αζαμιοι οντες και ανυποδικοι πασας δικας και ζαμιας. μαρτυρες τοι ιερεις του απολλωνος αμυντας ταραντινος και των αρχοντων ιαταδας ξενων βουλωνος ιδιωται διοδωρος αστοξενος αθαββος αγαθωνος καλλιερος ευκλειδας καλλειδα αρισταινετος αριστομαχος ετυμωνδα.
Phokis — Delphi — 170-157/156 BC
 170-157/156 BC